ΑΝΑΚΟΙΝΩΣΗ ΤΗΣ ΕΠΙΤΡΟΠΗΣ ΠΡΟΣ ΤΟ ΕΥΡΩΠΑΪΚΟ ΚΟΙΝΟΒΟΥΛΙΟ σύμφωνα με το άρθρο 251, παράγραφος 2, δεύτερο εδάφιο της συνθήκης EK σχετικά με την Κοινή θέση του Συμβουλίου σχετικά με την πρόταση οδηγίας του Ευρωπαϊκού Κοινοβουλίου και του Συμβουλίου για τροποποίηση της οδηγίας 70/220/EΟΚ του Συμβουλίου σχετικά με μέτρα που πρέπει να ληφθούν κατά της ρύπανσης του αέρα από τις εκπομπές των μηχανοκινήτων οχημάτων

2000/0040 (COD)

ΑΝΑΚΟΙΝΩΣΗ ΤΗΣ ΕΠΙΤΡΟΠΗΣ ΠΡΟΣ ΤΟ ΕΥΡΩΠΑΪΚΟ ΚΟΙΝΟΒΟΥΛΙΟ σύμφωνα με το άρθρο 251, παράγραφος 2, δεύτερο εδάφιο της συνθήκης EK σχετικά με την Κοινή θέση του Συμβουλίου σχετικά με την πρόταση οδηγίας του Ευρωπαϊκού Κοινοβουλίου και του Συμβουλίου για τροποποίηση της οδηγίας 70/220/EΟΚ του Συμβουλίου σχετικά με μέτρα που πρέπει να ληφθούν κατά της ρύπανσης του αέρα από τις εκπομπές των μηχανοκινήτων οχημάτων

1. Iστορικο της προτασησ

- Στις 14 Φεβρουαρίου 2000, η Επιτροπή ενέκρινε και παρουσίασε μια πρόταση τροποποίησης της οδηγίας 70/220/EΟΚ (ενσωματωμένα συστήματα διάγνωσης (OBD) για οχήματα με κινητήρες αερίου) (σχετική COM(2000)42 τελικό).

- Το Ευρωπαϊκό Κοινοβούλιο ενέκρινε την πρόταση της Επιτροπής σε πρώτη ανάγνωση στις 17 Mαΐου 2000.

- Η Οικονομική και Κοινωνική Επιτροπή γνωμοδότησε στις 24 Μαΐου 2000.

- Η ομάδα εργασίας του Συμβουλίου για την τεχνική εναρμόνιση κατέληξε, στις 22 Ιουνίου 2000, σε λύση με σκοπό την έγκριση μιας κοινής θέσης .

- Το Συμβούλιο υιοθέτησε την κοινή θέση του στις 9 Οκτωβρίου 2000.

2. Στοχοσ της προτασησ

Στόχος της πρότασης είναι να τροποποιηθεί η οδηγία 70/220/EΟΚ, όπως τροποποιήθηκε τελευταία από την οδηγία 1999/102/ΕΚ της Επιτροπής, για να προβλεφθούν οι ημερομηνίες μετά τις οποίες τα ενσωματωμένα συστήματα διάγνωσης (OBD) θα καταστούν υποχρεωτικά για τα επιβατικά αυτοκίνητα και τα ελαφρά φορτηγά οχήματα, τα οποία είναι εξοπλισμένα με κινητήρες επιβαλλόμενης ανάφλεξης που λειτουργούν με αέρια καύσιμα όπως το υγραέριο (LPG) ή το φυσικό αέριο (NG). Τα εν λόγω οχήματα μπορούν να τροφοδοτούνται είτε μόνον με LPG ή NG, ή να έχουν τη δυνατότητα αλλαγής καυσίμου μεταξύ βενζίνης και ή LPG ή NG.

3. Η Κοινη Θεση που υιοθετησε το Συμβουλιο

Το Συμβούλιο υιοθέτησε μια κοινή θέση στην οποία προβλέπονται οι ημερομηνίες μετά τις οποίες θα επιβάλλεται η χρήση ενσωματωμένων συστημάτων διάγνωσης (OBD) σε οχήματα τα οποία είναι εξοπλισμένα με κινητήρες επιβαλλόμενης ανάφλεξης που λειτουργούν με βενζίνη ή / και με υγραέριο (LPG) ή φυσικό αέριο (NG):

>ΘΕΣΗ ΠIΝΑΚΑ>

Το Συμβούλιο συμφώνησε με την πρόταση της Επιτροπής και πραγματοποίησε μόνο μια τροποποίηση. Η ημερομηνία της 1ης Ιανουαρίου 2004 μετά την οποία όλοι οι τύποι οχημάτων της κατηγορίας M1 <= 2 500 kg και τα οχήματα της κατηγορίας N1 κλάσης Ι πρέπει να είναι εφοδιασμένα με ενσωματωμένα συστήματα διάγνωσης (OBD) επισπεύτηκε κατά δύο έτη σε σχέση με την ημερομηνία που πρότεινε η Επιτροπή.

4. Συμπερασματα

Προς το παρόν, τα οχήματα με κινητήρες επιβαλλόμενης ανάφλεξης, οι οποίοι λειτουργούν μόνο με υγραέριο (LPG) ή με φυσικό αέριο (NG), ή έχουν τη δυνατότητα αλλαγής καυσίμου μεταξύ βενζίνης και είτε LPG ή NG, καλύπτονται από το πεδίο εφαρμογής της οδηγίας 70/220/EΟΚ, όπως έχει τροποποιηθεί από την οδηγία 98/69/EC και, κατά συνέπεια, πρέπει να συμμορφώνονται με τις απαιτήσεις που διέπουν τα ενσωματωμένα συστήματα διάγνωσης (OBD), όπως ορίζεται στην ενλόγω οδηγία. Είναι σαφές ότι τα οχήματα αυτά δεν μπορούν, για βάσιμους τεχνικούς λόγους, να συμμορφωθούν με τις απαιτήσεις που διέπουν τα ενσωματωμένα συστήματα διάγνωσης (OBD) όπως ορίζονται στην οδηγία 98/69/EΚ. Συνεπώς, τα ενλόγω οχήματα δεν μπορούν να αποκτήσουν έγκριση τύπου ΕΚ και η μόνη διαδικασία που τους απομένει για να αποκτήσουν μια έγκριση τύπου είναι η προβλεπόμενη από τις διοικητικές διατάξεις του άρθρου 8(2)(γ) της οδηγίας πλαισίου για την έγκριση τύπου.

Το Συμβούλιο συμφώνησε με την Επιτροπή ότι πρέπει να δοθεί επιπρόσθετος χρόνος στους νέους τύπους οχημάτων που είναι εφοδιασμένοι με κινητήρες επιβαλλόμενης ανάφλεξης, οι οποίοι λειτουργούν μόνο με υγραέριο (LPG) ή με φυσικό αέριο (NG), ή έχουν τη δυνατότητα αλλαγής καυσίμου μεταξύ βενζίνης και είτε LPG ή NG, ώστε να συμμορφωθούν με τις απαιτήσεις που διέπουν τα ενσωματωμένα συστήματα διάγνωσης (OBD) για τους σκοπούς της έγκρισης τύπου και, ότι, κατά συνέπεια, πρέπει να χορηγηθεί στα εν λόγω οχήματα μια χρονικά περιορισμένη παρέκκλιση από τις απαιτήσεις της οδηγίας 98/69/EΚ όσον αφορά τα ενσωματωμένα συστήματα διάγνωσης (OBD) (βλ. τμήμα 3). Κατ'αυτόν τον τρόπο, αφ'ενός, θα επιτραπεί στα οχήματα τα οποία έχουν επιδείξει καλές περιβαλλοντικές επιδόσεις να αποκτήσουν έγκριση τύπου και, αφ'ετέρου, θα δοθεί χρόνος στην Επιτροπή να προτείνει κατάλληλες απαιτήσεις σχετικά με τα ενσωματωμένα συστήματα διάγνωσης (OBD) οι οποίες θα αφορούν τα οχήματα που χρησιμοποιούν ως καύσιμο είτε υγραέριο (LPG) ή φυσικό αέριο (NG).

Το Συμβούλιο συμφωνεί επίσης με την Επιτροπή ότι οι υφιστάμενοι τύποι οχημάτων κατηγορίας M1 > 2 500 kg και κατηγορίας N1 κλάσεων II και III θα πρέπει να ικανοποιούν τις απαιτήσεις για τα OBD από την 1η Ιανουαρίου 2007. Όμως, το Συμβούλιο αποφάσισε ότι οι υφιστάμενοι τύποι οχημάτων κατηγορίας M1 <= 2 500 kg και κατηγορίας N1 κλάσης I θα πρέπει να ικανοποιούν τις απαιτήσεις για τα OBD δύο έτη ενωρίτερα από την ημερομηνία που προτάθηκε από την Επιτροπή, δηλ. από την 1η Ιανουαρίου 2004. Η Επιτροπή μπορεί να αποδεχτεί την ενλόγω αλλαγή ημερομηνίας.

Είναι σαφές ότι απαιτείται παρέκκλιση για τα ενλόγω οχήματα και ότι πρέπει να καθοριστούν εγκαίρως ειδικές απαιτήσεις για τα ενσωματωμένα συστήματα διάγνωσης (OBD), έτσι ώστε να δοθεί επαρκής χρόνος στη βιομηχανία για να προχωρήσει στην ανάπτυξη και να προπαρασκευάσει τη βιομηχανική παραγωγή των ενλόγω συστημάτων. Επομένως, η Επιτροπή ελπίζει ότι το Συμβούλιο και το Ευρωπαϊκό